### Beslutninger

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 11. oktober 2023 har vedtaget Magistratens foranstående indstilling af 2. oktober 2023.

Enhedslisten de Rød-Grønnes byrådsgruppe kunne tiltræde indstillingen med bemærkning om, at [adresse]’ natteliv er mere spredt end [adresse], hvilket ikke gør det så oplagt med et safe house, men måske der skulle være flere safe houses.

###

Beslutningsforslag fra KF

Motivering

Den 7. februar 2022 blev Frida Knudsen i Aalborg dræbt, på vej hjem fra en bytur. Sagen medførte en øget utryghed i Aalborg, som efterfølgende bredte sig til [adresse] og resten af landet. Sagen gav dog også mulighed for at gentænke, hvordan man skaber større tryghed i en storby, og i dag har Aalborg Kommune etableret et Safe House. Huset er et fast sted, hvor unge har mulighed for at gå hen, hvis de pludselig føler sig utrygge, har brug for et sted at være til næste natbus, eller kan få hjælp fra en sygeplejerske, hvis de er kommet til skade.

[adresse] er en studieby, med et rigt natteliv. Mange mennesker, i alle aldre, er ude i weekenden, hvilket stiller store krav til kommunen såvel som erhvervslivet, for at sikre en høj tryghed i de mørke timer. I en by som [adresse], med en stor andel festende unge mennesker, vil de være oplagt at undersøge, om et Safe House kan være et relevant tryghedstiltag for os.

Det Konservative Folkeparti mener, at det er værd at undersøge mulighederne og behovet for et Safe House i [adresse]. Huset i Aalborg er drevet af frivillige kræfter og oprettet af en frivillig forening, der også arbejder for at skabe et konstruktivt samarbejde med kommunen. I [adresse] vil det være oplagt at tage kontakt til aktører som Kirkens Korshær, Natteravnene og [adresse], for at høre deres tanker og muligheder for at understøtte et Safe House. Derudover vil det være relevant at få afdækket mulige placeringer og hvordan kommunen kan være med til at understøtte etablering og drift af et frivilligt drevet Safe House i [adresse].

Forslag Det foreslås derfor, at:

1) [adresse] tager kontakt til restauratører, foreninger og andre relevante aktører i nattelivet, for at få afdækket behovet og interessen i et Safe House Aarhus

2) [adresse], i samarbejde med foreninger som Kirkens Korshær, Natteravnene, [adresse] m.fl. undersøger, om der kan oprettes et frivilligt drevet Safe House, eventuelt med støtte fra [adresse]

3) [adresse] afsøger mulige placeringer for et Safe House i det centrale natteliv, herunder hvilke økonomiske behov der vil være til køb, renovering, m.m. af lokalerne.

På vegne af byrådsgruppen for Det Konservative Folkeparti

Ørni Clausen

INDSTILLING FRA MAGISTRATSAFDELINGEN FOR SOCIALE FORHOLD OG BESKÆFTIGELSE

Svar på forslag fra KF om at [adresse] skal have et Safe House

### Resume

Det Konservative Folkeparti stillede på byrådsmødet den 19. maj 2023 forslag om at behovet for et Safe House i [adresse] skulle undersøges. Forslaget om et Safe House er opstået med inspiration fra Aalborg, hvor frivillige efter flere ulykkelige hændelser i nattelivet i 2022, oprettede et Safe House i Jomfru Isabella Mogensen. Safe Houset i Aalborg er oprettet og drevet af frivillige kræfter. Dertil har Safe Houset i Aalborg søgt om et kommunalt tilskud. Ansøgningen er dagsdato ikke færdigbehandlet.

I [adresse] har der været dialog med Natteravnene, [adresse] og Østjyllandspoliti som alle finder forslaget spændende og relevant, men som ikke har vurderet det muligt, på nuværende tidspunkt, at stille hverken frivillige, lokaler eller ressourcer til udvikling eller drift til rådighed. Dertil har der været dialog med Frivilligcenter [adresse] og [adresse] i Aalborg, som begge, har tilkendegivet interesse for at indgå i en udviklingsproces. På baggrund af budget 2024, hvor der ligeledes var stillet forslag om et Safe House, foreslås det, at der igangsættes en proces, der kan udvikle ideen i en [adresse] kontekst, samt søge opbakning hos lokale frivillige organisationer og lignende.

### Beslutningspunkter

Det indstilles:

At 1) at der med afsæt i Budget 2024 igangsættes en afdæknings- og udviklingsproces i Sociale Forhold og Beskæftigelse i forhold til mulighederne i [adresse].

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 26-04-2023

Ane Poulsen:

Sagens behandling blev udsat i byrådets møde den 26. april 2023.

Udvalg: [adresse]

Dato: 10-05-2023

Ane Poulsen:

Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 10. maj 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: Robin Paulsen

Ane Poulsen: 5

Fremsendes til [adresse] med bemærkning, at Magistraten i mødet den 2. oktober 2023 anbefaler, at byrådet tiltræder Magistratsafdelingen for Sociale Forhold og Beskæftigelses indstilling af 22. september 2023.

Borgmester Tom Frederiksen og rådmand Tobias Østergaard deltog ikke i sagens behandling.